DOKUMENTACIJA ZA NADMETANJE (javno nadmetanje u jednoj fazi)

POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI

**NAZIV NABAVE: Nabava hrane**

EVIDENCIJSKI BROJ NABAVE: 01/16-10.0.

O projektu:

NAZIV POZIVA: „Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći“

OČEKIVANO TRAJANJE PROJEKTA: 30. 09. 2016. – 29. 09. 2017.godine

NAZIV PROJEKTA: „Ublažavanje siromaštva pružanjem pomoći najpotrebitijim osobama podjelom hrane“

BROJ UGOVORA: 10.0.

Bjelovar, prosinac 2016.

1. **OPĆI PODACI**
   1. **PODACI O NARUČITELJU:**

Naziv: **CARITAS BJELOVARSKO – KRIŽEVAČKE BISKUPIJE**

Adresa i sjedište: TRG EUGENA KVATERNIKA 5, 43000 BJELOVAR

OIB: 29662286761

tel: 043/638-633

fax: 043/638-637

e-pošta: [ured@caritas-bkb.hr](mailto:ured@caritas-bkb.hr)

**\*Napomena**: Naručitelj nije obveznik Zakona o javnoj nabavi.

Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici [www.esf.hr](http://www.esf.hr).

* 1. **OSOBE ZADUŽENE ZA KONTAKT:**

Ime i prezime: Senka Matinović, voditeljica projekta

mob: +385 98 958 02 38

e-pošta: [sene.bj@gmail.com](mailto:sene.bj@gmail.com)

Ime i prezime: Domagoj Trnski, administrator

mob: +385 98 87 19 09

e-pošta: [trnskidomagoj@gmail.com](mailto:trnskidomagoj@gmail.com)

* 1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi ( u svojstvu ponuditelja, člana zajednice ponuditelja ili pod izvoditelja odabranom ponuditelju).

* 1. **VRSTA POSTUPKA NABAVE I VRSTA UGOVORA**

Javno nadmetanje u jednoj fazi s namjerom sklapanja ugovora o nabavi robe.

* 1. **PROCIJENJENA VRIJEDNOST NABAVE**

5.760.000,00 kuna bez PDV-a

* 1. **POČETAK POSTUPKA NABAVE**

Postupak nabave započinje objavljivanjem Obavijesti o nabavi na internetskoj stranici [www.esf.hr](http://www.esf.hr). Datum objave Obavijesti o nabavi je 06. 12. 2016. godine.

* 1. **OBJAŠNJENJE I IZMJENE DOKUMENTACIJE ZA NADMETANJE**

1. Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje, a Naručitelj će odgovor staviti na raspolaganje na istim mjestima (medijima) na kojima je objavljena Obavijest o nabavi i Dokumentacija za nadmetanje bez otkrivanja identiteta gospodarskog subjekta.
2. Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.
3. Zahtjev je pravodoban ako je dostavljen Naručitelju najkasnije tijekom sedan (7) dana prije dana u kojem ističe rok za dostavu ponuda.
4. Ako iz bilo kojeg razloga pojašnjenje nije objavljeno najkasnije tijekom petog dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.
5. Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnosti pojašnjenja, te neće biti kraće od pet dana.
6. **PODACI O PREDMETU NABAVE**
   1. **PREDMET NABAVE**

Sklapa se ugovor o nabavi raznih prehrambenih proizvoda - namirnica u paketima, sukladno troškovniku koji je sastavni dio ove ponude.

Ponuditelj je dužan ponuditi predmetnu robu na način da ista odgovara svim tehničkim uvjetima koji su navedeni u dokumentaciji za nadmetanje.

* 1. **OPIS I OZNAKA PREDMETA NABAVE**

Predmet nabave nije podijeljen u grupe.

* 1. **KOLIČINA PREDMETA NABAVE**

Okvirne količine su navedene i definirane Troškovnikom koji je prilog Dokumentacije za nadmetanje.

* 1. **TEHNIČKE SPECIFIKACIJE**

Tehničke specifikacije predmeta nabave određene su u Troškovniku koji je prilog Dokumentacije.

* 1. **MJESTA ISPORUKE ROBE**

Roba se isporučuje na sljedeće lokacije, a što se utvrđuje narudžbenicom ili drugačije:

* Caritas Bjelovarsko – križevačke biskupije, Trg Eugena Kvaternika 5, 43000 Bjelovar
* Caritasova kuća za starije i nemoćne osobe „Sv. Kamilo de Lellis“, Kolodvorska ulica 123, 10340 Vrbovec
  1. **ROK ISPORUKE ROBE, PRUŽANJA USLUGE ILI TRAJANJE UGOVORA TE UREDNO IZVRŠENJE PREDMETA NABAVE**
* Rok za isporuku namirnica za pakete s hranom traje 10 mjeseci od dana potpisa Ugovora, a najdulje do 29.09.2017. godine.
* Isporuka namirnica za pakete s hranom odvijat će se na tjednoj bazi, svaki tjedan tijekom provedbe projekta.
* Vrsta i točna količina hrane za svaki mjesec će se isporučivati u prethodnom dogovoru s Naručiteljem, a u skladu s Troškovnikom u/na za to navedena mjesta isporuke.
* Nakon primitka pisane narudžbe, Ponuditelj treba dostaviti naručenu robu u roku od 24 sata u/na narudžbi navedeno mjesto.
* Uredna isporuka, odnosno izvršenje predmeta nabave se potvrđuje dostavnicom (otpremnicom) ili odgovarajućim zapisnikom (radnim nalogom), ovjerenim od strane Naručitelja i odabranog ponuditelja (koordinatora obiju ugovornih strana).

1. **OBVEZNI RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE**

Gospodarski subjekt isključuje se iz postupka nabave u bilo kojoj njegovoj fazi:

a) ako nije registriran za djelatnost koja je predmet nabave

b) ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima

c) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja

d) ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije

Ostali razlozi isključenja:

a) ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

b) gubitak u poslovanju ponuditelja za 2015. godinu.

**Naručitelj prihvaća kao preliminaran dokaz da se gospodarski subjekt ne nalazi u jednoj od situacija navedenih u točki 3. potpisanu izjavu osobe ovlaštene za zastupanje gospodarskog subjekta koja se dostavlja u ponudi.**

**Obrazac izjave nalazi se u prilogu dokumentacije.**

1. **ODREDBE O SPOSOBNOSTI PONUDITELJA**
   1. **UVJETI PRAVNE I POSLOVNE SPOSOBNOSTI**

a) Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Dokaz ne smije biti stariji od 3 mjeseca računajući od dana objave postupka nabave.

b) Rješenje o ispunjavanju minimalno tehničkih i drugih uvjeta za obavljanje djelatnosti trgovine. Minimalno tehnički uvjeti, kojima moraju udovoljavati prodajni objekti, oprema i sredstva pomoću kojih se obavlja trgovina te drugi uvjeti propisani su Pravilnikom o minimalnim tehničkim i drugim uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica („Narodne Novine“ 66/09, 108/09, 8/10 i 108/14) propisuje minimalne tehničke uvjete za sve vrste prodajnih objekata u kojima se trguje na veliko i malo.

* Navedeno ponuditelj dokazuje dostavom sljedećeg dokumenta: važeće rješenje nadležnog ureda.
* Rješenje Ministarstva zdravlja o upisu u Upisnik registriranih subjekata i objekata u poslovanju s hranom.

Svi subjekti koji posluju s hranom neživotinjskog podrijetla i/ili su prema Zakonu o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja („Narodne Novine“ 81/13, 14/14 i 56/15) u nadležnosti sanitarne inspekcije dužni su provesti registraciju sukladno odredbama Poglavlja III. Pravilnika o registraciji subjekata te registraciji i odobravanju objekata u poslovanju s hranom („Narodne Novine“ 85/15).

* Navedeno ponuditelj dokazuje dostavom slijedećeg dokumenta: važeće rješenje nadležnog ministarstva.
  1. **UVJETI FINANCIJSKE SPOSOBNOSTI**

U svrhu zadovoljenja minimalne razine financijske sposobnosti, Ponuditelji u svojoj ponudi dostavljaju sljedeće:

Račun dobiti i gubitka za 2015. godinu ili odgovarajući financijski izvještaj za isto razdoblje, ako je njihovo objavljivanje propisano u zemlji sjedišta gospodarskog subjekta, s time da nije sposoban ponuditelj koji je ostvario gubitak u 2015. godini.

*Procjena je naručitelja da gubitak u poslovanju ponuditelja dovodi u pitanje mogućnost urednog izvršavanja predmetne robe/usluge.*

Dokaz o solventnosti ponuditelja – dokument izdan od bankarskih ili drugih financijskih institucija BON-2, odnosno SOL-2.

Dokazom o solventnosti ponuditelj dokazuje da nije bio neprekidno u blokadi dulje od 30 ili ukupno više od 45 dana u posljednjih 6 mjeseci i da ponuditelj nema evidentirane naloge za plaćanje za čije izvršenje nema pokriće na računu.

* 1. **UVJETI TEHNIČKE I STRUČNE SPOSOBNOSTI**

Ponuditelj je dužan dostaviti rješenje/uvjerenje nadležnog ministarstva ili potvrdu nadležnog županijskog tijela da ima integriran The Hazard Analysis and Critical Control Points System (u nastavku HACCP) sustav samokontrole sukladno Zakonu o higijeni hrane i mikrobiološkim kriterijima za hranu („Narodne Novine“ 81/2013), odnosno potvrdu ovlaštene tvrtke za certificiranje o uvedenom HACCP sustavu upravljanja (primjeni) HACCP načela.

Za dokazivanje sposobnosti prilaže se rješenje /uvjerenje/potvrda ili certifikat iz kojih mora biti vidljivo da ponuditelj ima implementiran HACCP sustav (uspostavljanje i provođenje redovnih preventivnih sustava kontrole prema načelima HACCP). Naručitelj će priznati jednakovrijedne potvrde (certifikate) o sukladnosti sustava osiguranja kvalitete izdane od tijela za potvrđivanje osnovanih u drugim državama članicama.

Iz priloženog važećeg dokaza mora biti vidljivo da gospodarski subjekt ima uspostavljen HACCP sustav i da provodi redovite preventivne sustave kontrole sigurnosti hrane prema načelima HACCP-a.

* 1. **UVJETI U SLUČAJU ZAJEDNICE PONUDITELJA**

U slučaju zajednice ponuditelja svi članovi zajednice obvezni su pojedinačno dokazati svoju pravnu sposobnost iz točke 4.1., dok su svi zajedno dužni dokazati sposobnost iz točke 4.3.

* 1. **PRAVILA DOSTAVLJANJA DOKUMENATA**

Sve dokumente koje naručitelj zahtjeva sukladno točkama 3. i 4. ove dokumentacije za nadmetanje ponuditelji mogu dostaviti u neovjerenoj preslici. Neovjereni ispis elektroničke isprave smatra se neovjerenom preslikom.

Nakon rangiranja ponuda prema kriteriju za odabir ponude, a prije donošenja odluke o odabiru, naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

1. **PONUDA**
   1. **SADRŽAJ PONUDE**

Ponuditelji moraju dostaviti

- popunjeni ponudbeni list,

- popunjeni ponudbeni list za ponuditelje koji su u zajednici

(prilažu samo ponuditelji koji su u zajednici ponuditelja)

- popunjeni podaci o podizvoditeljima i podaci o dijeljenju ugovora o nabavi

koji se daju u podugovor ( prilažu samo ponuditelji koji imaju podizvoditelja/e)

- dokaze da ne postoje obvezni i ostali razlozi isključenja,

- priložiti dokaze o zahtijevanim sposobnostima,

- ispuniti i ovjeriti izvorni troškovnik,

- dostaviti ovjerene zahtijevane izjave.

* 1. **NAČIN IZRADE PONUDE**
* Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.
* Ponuda se uvezuje na način da se onemogući naknadno vađenje ili umetanje listova (npr. jamstvenikom – vrpcom čija su oba kraja na posljednjoj stranici pričvršćena naljepnicom ili utisnutim žigom).
* Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelovi ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju kao dio ponude.
* Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.
* Stranice ponude se označuju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stanice se označuju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj taj dio ne mora ponovo numerirati.
* Ispravci u ponudi moraju biti izraženi na način da su vidljivi. Ispravci moraju uz navod datuma ispravka biti potvrđeni potpisom ponuditelja.
  1. **NAČIN ODREĐIVANJA CIJENE PONUDE**

Ponuditelj je obvezan:

*• navesti jedinične cijene za svaku pojedinu stavku ponudbenog Troškovnika*

*• cijenu ponude iskazati na ponudbenom listu (i to: bez PDV-a, iznos PDV-a i ukupna cijena s PDV-om)*

*• cijena ponude je nepromjenjiva za vrijeme trajanja ugovora*

*• cijenu ponude iskazati u kunama brojkama*

*• ispuniti sve tražene stavke iz obrasca Troškovnika*

*• ako ponuditelj ne postupi u skladu sa zahtjevima iz ove točke, ili promijeni tekst ili količine navedene u obrascu Troškovnika smatrat će se da je takav troškovnik nepotpun i nevažeći te će ponuda biti odbačena kao neprihvatljiva*.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja taksa, poreza (osim PDV-a) i drugih dadžbina te da po tom osnovu neće tražiti izmjenu ugovorene cijene.

Ukoliko ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Sve troškove koji se pojave iznad deklariranih cijena ponuditelj snosi sam.

* 1. **VALUTA PONUDE**

Cijene se izražavaju u kunama.

* 1. **KRITERIJ ZA ODABIR PONUDE**

Najpovoljnija ponuda je prihvatljiva, prikladna, pravilna ponuda sposobnog ponuditelja s istom vrstom, svojstvima i kvalitetom u skladu s dokumentacijom za nadmetanje, a koja je određena prema najnižoj cijeni.

Kriterij na kojem javni naručitelj temelji odabir ponude je najniža cijena.

U slučaju da su dvije ili više ponuda jednako rangirane prema kriteriju odabira naručitelj će odabrati ponudu koja je zaprimljena ranije.

* 1. **JEZIK I PISMO PONUDE**

Ponuda se u cijelosti dostavlja na hrvatskom jeziku i latiničnom pismu.

Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom na hrvatskom jeziku od strane ovlaštenog sudskog prevoditelja.

* 1. **ROK VALJANOSTI PONUDE**

120 dana od dana isteka roka za dostavu ponude.

1. **PREGLED I OCJENA PONUDA**

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

U postupku pregleda i ocjene ponuda Naručitelj vrši:

- provjeru formalne sukladnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir (najniža cijena ili najbolji omjer cijene i kvalitete).

1. **POJAŠNJENJE I UPOTREBLJAVANJE**

Ako podaci ili dokumentacija koju je trebao podnijeti kandidat ili ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj (koji nije obveznik Zakona o javnoj nabavi, u nastavku NOJN) može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

1. **ODLUKA O ODABIRU ILI PONIŠTENJU**

Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u OoN i Dokumentaciji za nadmetanje,
* ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,
* ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
* ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
* ponudu koja sadrži štetne odredbe.

NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako:

- nije pristigla niti jedna prijava ili ponuda;

- nije zaprimio niti jednu valjanu prijavu ili ponudu.

NOJN može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva

ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);

* su nastale značajne nove okolnosti vezane uz projekt za koji se provodi nabava

(primjerice, projekt nije odobren).

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje i kandidate obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

Istodobno s Odlukom o odabiru ili Odlukom o poništenju Naručitelj će zasebno dostaviti zasebno svakom pojedinom:

* neuspješnom kandidatu: obavijest o razlozima za njegovo isključenje ili odbijanje njegove prijave;
* neuspješnom ponuditelju: obavijest o razlozima za njegovo isključenje ili odbijanje njegove ponude;
* ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

1. **OSTALE ODREDBE**
   1. **ODREDBE O ZAJEDNICI PONUDITELJA**

Ukoliko se dva ili više gospodarskih subjekata udruže radi podnošenja zajedničke ponude, u ponudi se obvezno navodi da se radi o ponudi zajednice ponuditelja.

Zajednica ponuditelja obvezna je dostaviti izjavu o solidarnoj odgovornosti zajedničkih ponuditelja.

Naručitelj neposredno plaća svakom članu zajednice ponuditelja onaj dio ugovora o javnoj nabavi koji je on izvršio, ako zajednica ponuditelja ne odredi drukčije.

Ponuda zajednica ponuditelja mora sadržavati:

* naziv i sjedište, adresa i OIB svih članova iz zajedničke ponude (ili nacionalni identifikacijski broj prema zemlji sjedišta pojedinog člana zajednice) broj računa, navod o tome je li član zajednice ponuditelja u sustavu PDV-a, adresa za dostavu pošte, adresa e-pošte, broj telefona i telefaksa
* navesti koji će dio predmeta nabave izvršavati pojedini član zajednice ponuditelja (predmet, količina, vrijednost i postotni dio)
* naziv i sjedište nositelja ponude
* podatke o potpisniku/potpisnicima ugovora o javnoj nabavi

Nositelj zajedničke ponude potpisuje ponudu, ako članovi zajednice ponuditelja ne odrede drugačije.

Svaki član zajednice ponuditelja treba dokazati da ne postoje obvezni i ostali razlozi isključenja navedeni u točki 3., te dokazati sposobnosti iz točke 4.1. ove Dokumentacije.

* 1. **ODREDBE O PODIZVODITELJIMA**

Ukoliko gospodarski subjekt namjerava dio ugovora o javnoj nabavi dati u podugovor jednom ili više pod izvoditelja, tada u ponudi mora navesti sljedeće podatke:

Kada se dio ugovora o javnoj nabavi daje u podugovor, obvezni sastojci ugovora o javnoj nabavi su:

* predmet, količina, vrijednost podugovora , mjesto i rok izvršenja radova ili pružanja usluga
* podaci o podizvoditelju (ime, tvrtka, skraćena tvrtka, sjedište, OIB i broj računa).

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako se dio ugovora o javnoj nabavi daje u podugovor, tada za radove, robu ili usluge koje će izvesti, isporučiti ili pružiti pod izvoditelj naručitelj neposredno plaća pod izvoditelju.

Kada se dio ugovora o nabavi daje u podugovor, obvezni sastojci ugovora o nabavi su sljedeći:

* predmet, količina, vrijednost podugovora, mjesto i rok izvršenja radova ili pružanja usluga
* podaci o podizvoditelju (ime, tvrtka, skraćena tvrtka, sjedište, OIB i broj računa.

Ponuditelj mora svom računu odnosno situaciji obvezno priložiti račune odnosno situacije svojih pod izvoditelja koje je prethodno potvrdio.

Odabrani ponuditelj može tijekom izvršenja ugovora od naručitelja zahtijevati:

* promjenu podizvoditelja za onaj dio ugovora o nabavi koji je prethodno dao u podugovoru,
* preuzimanje izvršenja dijela ugovora o nabavi koji je prethodno da u podugovoru,
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

Naručitelj će prije odobravanja zahtjeva iz prethodnog stavka, od odabranog ponuditelja zatražiti važeće dokumenta kojima se dokazuje da novi podizvoditelj ispunjava:

* uvjete iz točke 3. Dokumentacije
* uvjete iz točke 4. Dokumentacije za potrebe dokazivanja tehničke i stručne sposobnosti oslonio na sposobnost podizvoditelja kojeg mijenja.

Odabrani ponuditelj mora naručitelju dostaviti podatke za novog podizvoditelja.

Naručitelj će jednostrano raskinuti ugovor:

* ukoliko se u toku izvršenja ugovora utvrdi da izvoditelj koristi podizvoditelja, a u ponudi je naveo da nema istog ili je uveo jednog ili više ponuditelja, a da za to nije zatražen pristanak naručitelja
* ukoliko se tijekom trajanja utvrdi promjena podizvoditelja, a da za to nije zatražen pristanak naručitelja.
  1. **JAMSTVA**

a) Ponuditelj je obvezan dostaviti **jamstvo za ozbiljnost ponude** na iznos od 5% procijenjene vrijednosti javne nabave s rokom važenja sukladno roku valjanosti ponude u obliku bankarske garancije plative „na prvi poziv“ i „bez prigovora“ ili bianco zadužnice. U slučaju javljanja zajednice ponuditelja jamstvo uz ponudu prilaže nositelj ponude ili svi članovi zajednice solidarno ili jedan član zajednice ponuditelja na ukupan iznos.

Jamstvo za ozbiljnost ponude vraća se ponuditelju sukladno članku 77. stavak 5. Zakona o javnoj nabavi.

b) Odabrani ponuditelj s kojim će biti sklopljen Ugovor dužan je dostaviti **jamstvo za uredno ispunjenje ugovora** za slučaj povrede ugovornih obveza u iznosu od 10 % od vrijednosti ugovora (cijene s PDV-om). Navedeno jamstvo odabrani ponuditelj dužan je dostaviti u roku od 15 (petnaest) dana od dana potpisa ugovora s rokom važenja 30 (trideset) dana nakon ispunjenja svih ugovornih obveza.

Jamstvo za uredno ispunjenje ugovora o javnoj nabavi podnosi se u obliku bankarske garancije plative „na prvi poziv“ i „bez prigovora“ ili bianco zadužnice.

* 1. **VRIJEME I MJESTO DOSTAVLJANJA PONUDA**
* krajnji rok za dostavu ponuda je: 27. 12. 2016. do 10:00 sati
* mjesto podnošenja ponuda: Caritas Bjelovarsko – križevačke biskupije, Trg Eugena Kvaternika 5, 43000 Bjelovar

Do navedenog roka za dostavu ponude ponuda mora biti dostavljena i zaprimljena bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.

Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

Podaci o zaprimljenim ponudama, ponuditeljima i broju ponuda tajni su do otvaranja ponuda.

* 1. **NAČIN DOSTAVE PONUDE**

Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuda može biti dostavljena poštom ili izravno na adresu naručitelja u zatvorenoj omotnici.

Ponuditelj snosi rizik gubitka ili nepravovremenog dostavljanja ponude.

Na omotnici treba navesti adresu:

|  |
| --- |
| **Caritas Bjelovarsko – križevačke biskupije**  **Trg Eugena Kvaternika 5**  **43000 Bjelovar** |

i u donjem desnom kutu omotnice treba biti naznaka

|  |
| --- |
| **„ NE OTVARAJ – PONUDA ZA NADMETANJE“**  **NABAVA HRANE**  **EVIDENCIJSKI BROJ 01/16-10.0.** |

Na omotnici treba navesti potpuni naziv i adresu ponuditelja radi evidencije prispjelih ponuda ili u slučaju da je ponuda zakašnjela kako bi se mogla neotvorena vratiti ponuditelju.

Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori.

* 1. **OTVARANJE PONUDA**

Ponude se otvaraju 27. 12. 2016. godine u 12:00 sati na adresi Caritas Bjelovarsko – križevačke biskupije, Trg Eugena Kvaternika 5, 43000 Bjelovar.

**Otvaranje ponuda nije javno.**

* 1. **ZAPRIMANJE PONUDA**

Svaka pravodobno zaprimljena ponuda upisuje se u upisnik o zaprimanju ponuda. Na zatvorenoj omotnici ubilježit će se broj urudžbenog zapisnika, datum i vrijeme zaprimanja.

Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljena u trenutku zaprimanja posljednje izmjene i/ili dopune.

Upisnik o zaprimanju ponuda sastavlja i potpisuje za to ovlaštena osoba naručitelja. Upisnik o zaprimanju ponuda je sastavni dio zapisnika o otvaranju ponuda.

Ponuda dostavljena nakon roka za dostavu ponuda ne upisuje se u upisnik o zaprimanju ponuda, evidentira se kao zakašnjela ponuda te neotvorena vraća pošiljatelju bez odgode.

* 1. **ROK, NAČIN I UVJETI PLAĆANJA**

Sva plaćanja naručitelj će izvršiti na poslovni račun odabranog ponuditelja, odnosno podizvoditelja sukladno točki 9.2. ove Dokumentacije za nadmetanje.

Obračun i plaćanje izvršene usluge obavljat će se temeljem dostavljenog računa, a naručitelj se obvezuje izvršiti isplatu u roku od 60 dana od dana ispostave računa.

Ako se dio ugovora o nabavi daje u podugovor, tada za robu ili usluge koje će isporučiti ili pružiti podizvoditelj, Naručitelj neposredno plaća podizvoditelju.

Ponuditelj mora svom računu odnosno situaciji obavezno priložiti račune odnosno situacije svojih podizvoditeljima koje je prethodno potvrdio.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

Naručitelj ne predviđa plaćanje predujma (avansa).

* 1. **IZMJENA ILI POVLAČENJE PONUDE**

Tijekom roka za dostavu ponuda ponuditelj može ponudu mijenjati i dopunjavati, ili od ponude odustati na temelju pisane izjave. Promjene i dopune ponude, ili odustajanje od ponude, ponuditelji dostavljaju na isti način kao i ponudu. U slučaju odustajanja od ponude, ponuditelj može zahtijevati povrat svoje neotvorene ponude.

Ponuditelj može izmijeniti ili povući svoju ponudu prije isteka roka za podnošenje (otvaranje) ponuda. Svaka izmjena ili obavijest o povlačenju ponude od strane ponuditelja mora biti zatvorena i zapečaćena na isti način kao i ponuda, s tim da se omotnica dodatno označi tekstom „POVLAČENJE“ ili „IZMJENA“, ovisno o namjeri ponuditelja.

Ponuda se ne može mijenjati ili povući nakon isteka roka određenog za podnošenje (otvaranje) ponuda.

* 1. **NEUOBIČAJENO NISKA CIJENA**

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe koja je predmet nabave, naručitelj može odbiti takvu ponudu. Prije odbijanja ponude naručitelj će pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora.

Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze.

* 1. **PREDSTAVKE**

Svaki kandidat ili ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Predstavka se podnosi u pisanom obliku u roku 8 dana od dana primitka Odluke o odabiru ili Odluke o poništenju i obavijesti iz točke 8. ove dokumentacije Posredničkom tijelu, a presliku predstavke mora dostaviti i NOJN-u.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

Posredničko tijelo za podnošenje predstavki je:

**Ministarstvo za demografiju, obitelj, mlade,**

**i socijalnu politiku**

**Služba za fondove Europske unije**

Trg Nevenke Topalušić 1, 10000 Zagreb

Josip Stipančević

Ravnatelj Caritasa Bjelovarsko-križevačke biskupije

O b r a s c i

**PONUDBENI LIST**

Broj ponude: \_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_

**Naručitelj:** Caritas Bjelovarsko – križevačke biskupije, Trg Eugena Kvaternika 5,43000 Bjelovar

**Predmet nabave:** Nabava hrane

**Podaci o ponuditelju:**

|  |  |  |  |  |  |  |
| --- | --- | --- | --- | --- | --- | --- |
| Zajednica ponuditelja (zaokružiti) | | | | DA[[1]](#footnote-1) NE | | |
| Naziv i sjedište ponuditelja /  člana zajednice ponuditelja ovlaštenog za komunikaciju s naručiteljem | | | |  | | |
| OIB[[2]](#footnote-2) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Sudjelovanje podizvoditelja (zaokružiti) | | | | DA[[3]](#footnote-3) NE | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |

**Cijena ponude:**

|  |  |
| --- | --- |
| Cijena ponude bez PDV-a |  |
| Iznos poreza na dodanu vrijednost[[4]](#footnote-4) |  |
| Cijena ponude s PDV-om |  |

**Rok valjanosti ponude:** **120 (stotinu dvadeset) dana od isteka roka za dostavu ponuda.**

**Broj dijelova ponude:\_\_\_\_\_\_\_\_\_\_\_**

ZA PONUDITELJA:

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

**Dodatak I Ponudbenom listu**[[5]](#footnote-5)

**PODACI O ČLANOVIMA ZAJEDNICE PONUDITELJA**

(priložiti samo u slučaju zajedničke ponude)

1)

|  |  |  |  |  |  |  |
| --- | --- | --- | --- | --- | --- | --- |
| Naziv i sjedište člana zajednice ponuditelja | | | |  | | |
| OIB[[6]](#footnote-6) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |
| Roba koju će isporučiti član zajednice ponuditelja: | | | | | | |
|  | | | | | | |
| Broj stavke iz troškovnika s nazivom robe i količinom: | | | | | | |
| -  -  - | | | | | | |
| Vrijednost navedene robe s PDV-om i postotni dio od ukupne robe: | | | | | | |
| -  - | | | | | | |

**Dodatak II Ponudbenom listu[[7]](#footnote-7)**

**PODACI O PODIZVODITELJIMA**

(priložiti samo u slučaju ako se dio ugovora o nabavi ustupa pod izvoditeljima)

1)

|  |  |  |  |  |  |  |
| --- | --- | --- | --- | --- | --- | --- |
| Naziv/tvrtka i sjedište pod izvoditelja | | | |  | | |
| Skraćena tvrtka | | | |  |  | |
| OIB[[8]](#footnote-8) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |
| Roba koju će isporučiti podizvoditelj: | | | | | | |
|  | | | | | | |
| Broj stavke iz troškovnika s nazivom robe i količinom: | | | | | | |
| -  -  - | | | | | | |
| Vrijednost navedene robe s PDV-om i postotni dio od ukupne robe: | | | | | | |
| -  - | | | | | | |

Prilog 1

IZJAVA O NEPOSTOJANJU RAZLOGA ZA ISKLJUČENJE PONUDITELJA

Kojom ja iz

(ime i prezime) (adresa stanovanja)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , broj osobne iskaznice

izdane od ; kao ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

pod materijalnom i kaznenom odgovornošću izjavljujem:

* da je gospodarski subjekt registriran za djelatnost koja je predmet nabave;
* da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za bilo koje od sljedećih kaznenih djela: kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* da je gospodarski subjekt ispunio obvezu plaćanja dospjelih poreznih obveza i obveza za mirovinsko i zdravstveno osiguranje;
* da su gore navedeni podaci u vezi s uvjetima koji su navedeni kao razlozi za isključenje u točki 3.1 Dokumentacije za nadmetanje istiniti i točni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (čitko ime i prezime ovlaštene

osobe Ponuditelja)

**M.P.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe Ponuditelja)

* Izjava ne smije biti strija od tri mjeseca računajući od dana početka postupka nabave. Izjava mora biti potpisana od ovlaštene osobe.

**Prilog 2**

**Naručitelj:** Caritas Bjelovarsko – križevačke biskupije, Trg Eugena Kvaternika 5, 43000 Bjelovar

**Predmet nabave:** Nabava hrane

**Evidencijski broj:** 01/16-10.0.

**IZJAVA O PRIHVAĆANJU UVJETA IZ DOKUMENTACIJE ZA NADMETANJE**

kojom ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ponuditelja, adresa, OIB)

izjavljuje da su mu poznate odredbe iz dokumentacije za nadmetanje, da ih prihvaća i da će izvršiti predmet nabave ***Nabava prehrambenih namirnica za projekt „Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći “,*** u skladu s tim odredbama i za cijene koje su navedene u dostavljenoj ponudi.

Gore navedeno potvrđujemo svojim potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (čitko ime i prezime ovlaštene

osobe Ponuditelja)

**M.P.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe

Ponuditelja)

1. U slučaju zajednice ponuditelja popuniti Dodatak I ponudbenom listu. [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. U slučaju sudjelovanja podizvoditelja popuniti Dodatak II ponudbenom listu. [↑](#footnote-ref-3)
4. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-4)
5. Ponudi se može priložiti više obrazaca, ovisno o broju članova zajednice ponuditelja. [↑](#footnote-ref-5)
6. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-6)
7. Ponudi se može priložiti više obrazaca, ovisno o broju podizvoditelja. [↑](#footnote-ref-7)
8. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-8)